इराक में आत्मघाती हमलों में 50 मरे, 100 घायल  
इराक के दक्षिणी बसरा शहर में शनिवार को शिया जायरीनों को निशाना बनाकर किए गए आत्मघाती हमलों में कम से कम 50 लोग मारे गए और करीब 100 घायल हो गए।
इराक के दक्षिणी बसरा शहर में शनिवार को शिया जायरीनों को निशाना बनाकर किए गए आत्मघाती हमलों में कम से कम 50 लोग मारे गए और करीब 100 घायल हो गए। यह जानकारी समाचार एजेंसी सिन्हुआ ने दी।
	पुलिस ने बताया कि यह हमला सुबह करीब नौ बजे अल जुबैर शहर में हुआ। एक पुलिस नाके के समीप एक आत्मघाती हमलावर ने खुद को उस समय विस्फोट से उड़ा दिया जब शिया जायरीन वहां से गुजर रहे थे।
	पुलिस ने बताया कि सुरक्षा बलों ने घटनास्थल की घेराबंदी कर दी है और एम्बुलेंस और कारों के माध्यम से घायलों को अस्पतालों में पहुंचाया जा रहा है।
	शनिवार को अर्बाइन के मौके पर हजारों की तादाद में विभिन्न शहरों से कर्बला की ओर आते हैं। आज ही के दिन हजरत मोहम्मद के नवासे इमाम हुसैन का 40 दिन का शोक सम्पन्न होता है।